kardosdrur/scandi-wiki huggingface dataset:
Panamerikamesterskabet i håndbold 2002 (mænd)

Panamerikamesterskabet i håndbold 2002 for mænd var det 10. panamerikamesterskab i håndbold for mænd. Turneringen med deltagelse af otte hold blev arrangeret af PATHF, og den blev afviklet i Buenos Aires, Argentina i perioden 10. – 14. juli 2002.

Mesterskabet blev vundet af værtslandet og de forsvarende mestre fra Argentina, som i finalen besejrede Brasilien med 22-21. Sejren var argentinernes anden panamerikatitel for mænd. Bronzemedaljerne gik til Grønland, som vandt 27-7 over USA i bronzekampen. Det var første gang at det grønlandske landshold vandt medaljer ved mesterskabet. De tre medaljevindende hold kvalificerede sig derudover til VM 2003 i Portugal.

Slutrunde 

Slutrunden havde deltagelse af otte hold. De otte hold var blevet fundet ved tre regionale kvalifikationsturneringer:
 Nordamerika (2 hold): Den nordamerikanske kvalifikation blev spillet i Lake Placid, USA i perioden 31. maj – 2. juni 2002 med deltagelse af tre hold. USA og Grønland kvalificerede sig til slutrunden om panamerikamesterskabet.
 Mellemamerika og Caribien (3 hold): Det mellemamerikanske og caribiske mesterskab 2002 afviklet i perioden 11. – 15. marts 2002 i Mexico med deltagelse af seks hold gjaldt som kvalifikation, og de tre bedst placerede hold, Cuba, Dominikanske Republik og Colombia, kvalificerede sig til slutrunden.
 Sydamerika (3 hold): Sydamerikamesterskabet 2001 gjaldt som kvalifikation. Turneringen blev spillet i Maringa, Brasilien i perioden 4. – 8. juli 2001 med deltagelse af fem hold, og de tre bedst placerede hold, Argentina, Brasilien og Chile, kvalificerede sig til slutrunden.

Efterfølgende meldte Cuba og Den Dominikanske Republik afbud til mesterskabet, og de to hold blev erstattet af Mexico og Paraguay.

Indledende runde

Gruppe A

Gruppe B

Semifinaler, bronzekamp og finale

Placeringskampe

VM-kvalifikation 
PATHF rådede over tre pladser ved VM-slutrunden i 2003, og de tre pladser gik til de tre bedst placerede hold ved mesterskabet. Resultaterne betød, at Argentina, Brasilien og Grønland kvalificerede sig til VM-slutrunden i Portugal.

Kilder / eksterne henvisninger 
 World Handball Archive – Men Handball Panamerica 2002 Buenos Aires (ARG) 
 World Handball Archive – Men Handball America Championship 2002 qualification North America – Lake Placid (USA) 
 World Handball Archive – Men Handball Central America and Carribe Championship 2002 Merida (MEX) 
 World Handball Archive – Men Handball SOUTH AMERICAN CHAMPIONSHIP 2001 Maringa (BRA) 

2002 (mænd)
Håndbold i 2002
Buenos Aires
Håndbold i Argentina
François De Coninck

François de Coninck (født 9. august 1902, ukendt dødsdato) var en belgisk roer, som deltog i de olympiske lege 1928 i Amsterdam.
 
Coninck roede sammen med Léon Flament og styrmand Georges Anthony i toer med styrmand ved OL 1928. I indledende heat kæntrede deres hollandske modstandere, så de kvalificerede sig uden besvær til kvartfinalen. Her tabte belgierne til den franske båd, men gik ikke desto mindre videre til semifinalen, hvor de igen mødte Frankrig og igen tabte. Da den italienske båd i deres kvartfinale mod Schweiz ikke fuldførte, vandt Schweiz uden kamp i semifinalen og senere guldkampen mod Frankrig. Som eneste tabende semifinalist fik belgierne dermed bronzemedaljerne.

Referencer

Eksterne henvisninger 

Roere fra Belgien
Deltagere for Belgien ved sommer-OL 1928
Olympiske bronzemedaljevindere fra Belgien
Marcel van Crombrugge

Marcel Lucien van Crombrugge (født 13. september 1880, død 23. september 1940) var en belgisk roer, som deltog i de olympiske lege 1900 i Paris.

Crombrugge var med i den belgiske otter (fra klubben Royal Club Nautique de Gand) ved OL 1900. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Maurice Verdonck, Frank Odberg, Oscar de Somville, Prospère Bruggeman, Oscar de Cock, Maurice Hemelsoet, Jules de Bisschop og Alfred van Landeghem.

Referencer

Eksterne henvisninger 

Roere fra Belgien
Deltagere for Belgien ved sommer-OL 1900
Olympiske sølvmedaljevindere fra Belgien
Léon Flament

Léon Flament (født 26. maj 1906, ukendt dødsdato) var en belgisk roer, som deltog i de olympiske lege 1928 i Amsterdam.

Flament roede sammen med François De Coninck og styrmand Georges Anthony i toer med styrmand ved OL 1928. I indledende heat kæntrede deres hollandske modstandere, så de kvalificerede sig uden besvær til kvartfinalen. Her tabte belgierne til den franske båd, men gik ikke desto mindre videre til semifinalen, hvor de igen mødte Frankrig og igen tabte. Da den italienske båd i deres kvartfinale mod Schweiz ikke fuldførte, vandt Schweiz uden kamp i semifinalen og senere guldkampen mod Frankrig. Som eneste tabende semifinalist fik belgierne dermed bronzemedaljerne.

Referencer

Eksterne henvisninger 

Roere fra Belgien
Deltagere for Belgien ved sommer-OL 1928
Olympiske bronzemedaljevindere fra Belgien
Maurice Hemelsoet

Maurice Hemelsoet (født 8. marts 1875, død 29. december 1943) var en belgisk roer, som deltog i de olympiske lege 1900 i Paris.

Hemelsoet var med i den belgiske otter (fra klubben Royal Club Nautique de Gand) ved OL 1900. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Marcel van Crombrugge, Frank Odberg, Oscar de Somville, Maurice Verdonck, Oscar de Cock, Prospère Bruggeman, Jules de Bisschop og Alfred van Landeghem. Hemelsoet deltog desuden i toer med styrmand sammen med Prospère Bruggeman og en ukendt styrmand; belgierne blev nummer tre i indledende heat og var dermed ude af konkurrencen.

Referencer

Eksterne henvisninger 

Roere fra Belgien
Deltagere for Belgien ved sommer-OL 1900
Olympiske sølvmedaljevindere fra Belgien
Georges Mys

Georges Victor Liévin Mathieu Mys (født 26. marts 1880, død 7. november 1952) var en belgisk roer, som deltog i de olympiske lege 1908 i London. 
 
Mys var med i den belgiske otter (fra klubben Royal Club Nautique de Gand) ved OL 1908. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Rémy Orban, Polydore Veirman, Marcel Morimont, François Vergucht, Oscar de Somville, Rodolphe Poma og styrmand Alfred van Landeghem.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Olympiske sølvmedaljevindere fra Belgien
Marcel Morimont

Marcel Charles Alphonse Morimont (født 9. juni 1886, ukendt dødsår) var en belgisk roer, som deltog i de olympiske lege 1908 i London. 

Morimont var med i den belgiske otter (fra klubben Royal Club Nautique de Gand) ved OL 1908. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Rémy Orban, Polydore Veirman, Georges Mys, François Vergucht, Oscar de Somville, Rodolphe Poma og styrmand Alfred van Landeghem.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Olympiske sølvmedaljevindere fra Belgien
Frank Odberg

Frank Olof Odberg (født 1. marts 1879, død 1917) var en belgisk roer, som deltog i de olympiske lege 1900 i Paris.

Odberg var med i den belgiske otter (fra klubben Royal Club Nautique de Gand) ved OL 1900. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Marcel van Crombrugge, Maurice Verdonck, Oscar de Somville, Prospère Bruggeman, Oscar de Cock, Maurice Hemelsoet, Jules de Bisschop og Alfred van Landeghem.

Referencer

Eksterne henvisninger 

Roere fra Belgien
Deltagere for Belgien ved sommer-OL 1900
Olympiske sølvmedaljevindere fra Belgien
Rémy Orban

Rémy Orban (født 9. april 1880, død 1951) var en belgisk roer, som deltog i to olympiske lege i begyndelsen af 1900-tallet.

Rémy Orban deltog i de olympiske mellemlege 1906 i Athen i toer med styrmand sammen med sin bror, Max Orban, og den græske styrmand Theofilakos Psiliakos i toer med styrmand på to distancer. På 1 km blev den belgisk/græske båd nummer fem, mens den på 1 mile vandt sølv efter en italiensk båd og foran en fransk båd.

Rémy Orban var med i den belgiske otter (fra klubben Royal Club Nautique de Gand) ved OL 1908 i London. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Marcel Morimont, Polydore Veirman, Georges Mys, François Vergucht, Oscar de Somville, Rodolphe Poma og styrmand Alfred van Landeghem.

Referencer

Eksterne henvisninger 
 

Roere fra Belgien
Deltagere for Belgien ved de olympiske mellemlege 1906
Deltagere for Belgien ved sommer-OL 1908
Olympiske sølvmedaljevindere fra Belgien
Made In Esbjerg

Made In Esbjerg er et pop/rock arrangement, som hvert år i august holdes på spillestedet Tobakken i Esbjerg i forbindelse med Esbjerg Festuge.

Arrangementet koncentrerer sig primært om grupper og solister fra Esbjerg Kommune, der skriver egne kompositioner. Festivalen åbnede første gang dørene i 2009 med en scene, hvorefter den i 2010 udvidedes til at blive spillet på to scener. Festivalen arrangeres af lokale med bånd til studie- og ungdomsmiljøet i form af Huset og Ungdomshuset Konfus.

Primært har bands med rødder i lokalområdet optrådt ved arrangementet. Her kan blandt andre nævnes Kellermensch, Aphyxion, Bumsestilen og SuperCharger. Derudover har også Dúné spillet på Made in Esbjerg.

Referencer

Eksterne henvisninger 
 Officiel hjemmeside 

Kultur i Esbjerg
Musikarrangementer
Rodolphe Poma

Rodolphe Poma (født 12. oktober 1885, død 1954) var en belgisk roer, som deltog i de olympiske lege 1908 i London. 

Poma var med i den belgiske otter (fra klubben Royal Club Nautique de Gand) ved OL 1908. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Rémy Orban, Polydore Veirman, Georges Mys, François Vergucht, Oscar Dessomville, Marcel Morimont og styrmand Alfred Van Landeghem.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Olympiske sølvmedaljevindere fra Belgien
Oscar Dessomville

Oscar Charles Dessomville (født 19. august 1876, død 30. august 1938) var en belgisk roer, som deltog i to olympiske lege i begyndelsen af 1900-tallet.

Belgisk roning dominerede i årene omkring århundredskiftet i otteren, og således vandt en båd fra klubben Royal Club Nautique de Gand europamesterskabet tolv ud af fjorten gange mellem 1897 og 1910.

Derfor var det også denne klubs båd, der med Somville ombord deltog for Belgien i otteren ved OL 1900 i Paris. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Marcel van Crombrugge, Frank Odberg, Prosper Bruggeman, Oscar de Cock, Maurice Hemelsoet, Jules de Bisschop, Maurice Verdonck og styrmand Alfred van Landeghem.

Ved OL 1908 i London var Dessomville en af de to gengangere, da Royal Club Nautique de Gand igen deltog i otterkonkurrencen. Den øvrige besætning bestod her af Marcel Morimont, Oscar Taelman, Polydore Veirman, Georges Mys, François Vergucht, Rémy Orban, Rodolphe Poma og styrmand Alfred Van Landeghem. De vandt først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege).

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1900
Deltagere for Belgien ved sommer-OL 1908
Olympiske sølvmedaljevindere fra Belgien
Den evangelisk-lutherske kirke i Litauen

Den evangelisk-luthersk kirke i Litauen går tilbage til reformationen, hvor Kaunas anerkendte den Augsburgske bekendelse i 1550. 
Ved 2. Verdenskrigs begyndelse var der 80 kirker med 25.000 medlemmer og 72 præster i den Lutherske Kirke. Under anden verdenskrig flygtede mange medlemmer af menighederne. 

Under den efterfølgende periode, under Sovjetunion, blev kirken forfulgt og mange kirker blev eksproprieret bl.a den Lutherske Domkirke i Vilnius, som blev ombygget til en basketball-hal. 

Ved den Lithauiske uafhængighed i 1990 overtog kirken mange af de tidligere eksproprierede ejendomme og kirker bl.a den Lutherske Domkirke, som siden er blev restaureret og fremstår som før 1940. 
 
I 2006 havde Kirken 21.000 aktive medlemmer med 52 menigheder og 15 præster. 

Den evangelisk-luthersk kirke i Litauen er tilsluttet Porvoo-fællesskabet og det Det Lutherske Verdensforbund. Kirken er luthersk-konservativ, har udelukkende mandelige præster og Kirken tilsluttede sig i 2000 Missouri Synoden.

I Danmark arbejder Kirken sammen med en række organisation bl.a. Økumenisk ungdom

Kirken ledes af Biskop Mindaugas Sabutis.

Eksterne henvisninger 

 Den litauiske Evangelisk-Lutherske Kirke  
 Den Evangeliske Lutherske Kirke i Litauen 

Kirkesamfund
Litauen
Religion i Litauen
Medlemmer af Det Lutherske Verdensforbund
Medlemmer af Porvoo-fællesskabet
Oscar Taelman

Oscar Joseph Taelman (født 5. oktober 1877, død 23. oktober 1945) var en belgisk roer, som deltog i de olympiske lege 1908 i London. 

Taelman var med i den belgiske otter (fra klubben Royal Club Nautique de Gand) ved OL 1908. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Marcel Morimont, Rémy Orban, Polydore Veirman, Georges Mys, François Vergucht, Oscar Dessomville, Rodolphe Poma og styrmand Alfred Van Landeghem.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Olympiske sølvmedaljevindere fra Belgien
Alfred Van Landeghem

Alfred Van Landeghem var en belgisk roer, som deltog i to olympiske lege i begyndelsen af 1900-tallet.

Belgisk roning dominerede i årene omkring århundredskiftet i otteren, og således vandt en båd fra klubben Royal Club Nautique de Gand europamesterskabet tolv ud af fjorten gange mellem 1897 og 1910.

Derfor var det også denne klubs båd, der med Landeghem som styrmand deltog for Belgien i otteren ved OL 1900 i Paris. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Marcel van Crombrugge, Frank Odberg, Oscar de Somville, Prospère Bruggeman, Oscar de Cock, Maurice Hemelsoet, Jules de Bisschop og Maurice Verdonck.

Ved OL 1908 i London var Landeghem en af de to gengangere, da Royal Club Nautique de Gand igen deltog i otterkonkurrencen. Den øvrige besætning bestod her af Marcel Morimont, Oscar Taelman, Polydore Veirman, Georges Mys, François Vergucht, Oscar de Somville, Rémy Orban og Rodolphe Poma. De vandt først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege).

Referencer

Eksterne henvisninger 
 

Roere fra Belgien
Personer i 1900-tallet
Deltagere for Belgien ved sommer-OL 1900
Deltagere for Belgien ved sommer-OL 1908
Olympiske sølvmedaljevindere fra Belgien
Polydore Veirman

Polydore Jules Léon Veirman (født 23. februar 1881 i Gent, død 1951) var en belgisk roer, som deltog i to olympiske lege i begyndelsen af 1900-tallet.

Veirman var med i den belgiske otter (fra klubben Royal Club Nautique de Gand) ved OL 1908 i London. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Rémy Orban, Marcel Morimont, Georges Mijs, François Vergucht, Oscar de Somville, Rodolphe Poma og styrmand Alfred van Landeghem.

Ved OL 1912 i Stockholm roede han singlesculler. Først roede han et heat helt alene, derpå roede han i kvartfinalen mod ungarske József Mészarós. Her tabte han først, men heatet blev efter roet om, og her vandt Veirman, som derpå i semifinalen besejrede russeren Mart Kuusik. I finalen var han oppe mod britiske Wally Kinnear, der vandt klart, så Veirman endte med sølvmedaljen.

Veirman vandt senere i 1912 europamesterskabet i singlesculler.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Deltagere for Belgien ved sommer-OL 1912
Olympiske sølvmedaljevindere fra Belgien
Maurice Verdonck

Maurice Verdonck (født 21 april 1879, død 1 marts 1968) var en belgisk roer, som deltog i de olympiske lege 1900 i Paris.

Verdonck var med i den belgiske otter (fra klubben Royal Club Nautique de Gand) ved OL 1900. Her blev belgierne nummer to i det indledende heat, og i finalen vandt de sølv med tiden 6.13,8 minutter efter den amerikanske båd, der roede i 6.07,8, mens hollænderne vandt bronze i 6.23,0. Den øvrige besætning i den belgiske båd blev udgjort af Marcel van Crombrugge, Frank Odberg, Oscar de Somville, Prospère Bruggeman, Oscar de Cock, Maurice Hemelsoet, Jules de Bisschop og styrmand Alfred van Landeghem.

Referencer

Eksterne henvisninger 

Roere fra Belgien
Deltagere for Belgien ved sommer-OL 1900
Olympiske sølvmedaljevindere fra Belgien
François Vergucht

François Vergucht (født i 1887) var en belgisk roer som deltog i de olympiske lege 1908 i London.

var med i den belgiske otter (fra klubben Royal Club Nautique de Gand) ved OL 1908 i London. Her vandt belgierne først over en britisk båd fra Cambridge i semifinalen, men i finalen mod en anden britisk båd fra Leander Club blev de besejret med omkring to længder og måtte nøjes med andenpladsen (der officielt ikke blev belønnet med medaljer ved disse lege). Den belgiske båds øvrige besætning blev udgjort af Oscar Taelman, Marcel Morimont, Polydore Veirman, Georges Mys, Marcel Morimont, Oscar de Somville, Rodolphe Poma og styrmand Alfred van Landeghem.

Referencer

Eksterne henvisninger 
 

Roere fra Belgien
Deltagere for Belgien ved sommer-OL 1908
Olympiske sølvmedaljevindere fra Belgien
Panamerikamesterskabet i håndbold 2000 (mænd)

Panamerikamesterskabet i håndbold 2000 for mænd var det 9. panamerikamesterskab i håndbold for mænd. Turneringen med deltagelse af otte hold blev arrangeret af PATHF, og den blev afviklet i São Bernardo do Campo, Brasilien i perioden 23. – 28. maj 2000.

Mesterskabet blev vundet af Argentina, som i finalen besejrede de forsvarende mestre fra Cuba med 26-25. Sejren var argentinernes første panamerikatitel for mænd, og det var første gang nogensinde, at titlen ikke blev vundet af Cuba. Bronzemedaljerne gik til Brasilien, som vandt 38-17 over USA i bronzekampen. De tre medaljevindende hold kvalificerede sig derudover til VM 2001 i Frankrig.

Slutrunde 

Slutrunden havde deltagelse af otte hold. De otte hold var blevet fundet ved tre regionale kvalifikationsturneringer:
 Nordamerika (2 hold): USA og Grønland kvalificerede sig til slutrunden om panamerikamesterskabet.
 Mellemamerika og Caribien (3 hold): Det mellemamerikanske og caribiske mesterskab 2000 afviklet i perioden 18. – 24. marts 2000 i Medellín, Colombia med deltagelse af otte hold gjaldt som kvalifikation, og de tre bedst placerede hold, Cuba, Mexico og Dominikanske Republik, kvalificerede sig til slutrunden.
 Sydamerika (3 hold): Sydamerikamesterskabet 2000 gjaldt som kvalifikation. Turneringen blev spillet i Maringá, Brasilien i perioden 20. – 22. april 2000 med deltagelse af fire hold, og de tre bedst placerede hold, Brasilien, Argentina og Uruguay, kvalificerede sig til slutrunden.

Indledende runde

Gruppe A

Gruppe B

Semifinaler, bronzekamp og finale

Placeringskampe

VM-kvalifikation 
PATHF rådede over tre pladser ved VM-slutrunden i 2001, og de tre pladser gik til de tre bedst placerede hold ved mesterskabet. Resultaterne betød, at Argentina, Cuba og Brasilien kvalificerede sig til VM-slutrunden i Portugal.

Kilder / eksterne henvisninger 
 World Handball Archive – Men Handball Panamerica 2000 Sao Bernardo (BRA) 
 World Handball Archive – Men Handball Central America and Caribe Championship 2000 Medelin (COL) 
 World Handball Archive – Men Handball SOUTH AMERICAN CHAMPIONSHIP 2000 Montecarlo,Misiones (ARG)

Noter 

2000 (mænd)
Håndbold i 2000
Håndbold i Brasilien
São Paulo
Hermann Müller

Hermann Müller () (18. maj 1876 i Mannheim – 20. marts 1931) var en tysk socialdemokratisk politiker, der var landets udenrigsminister (1919–1920) og to gange Tysklands rigskansler (1920, 1928–1930) under Weimarrepublikken. Idet han var udenrigsminister i 1919, var han en af de tyske underskrivere af Versailles-traktaten i 1919.

Eksterne henvisninger 

Kanslere fra Tyskland
Politikere fra Weimarrepublikken
Politikere fra SPD
Personer fra Mannheim
Konstantin Fehrenbach

Konstantin Fehrenbach (11. januar 1852 – 26. marts 1926) var en tysk katolsk politiker som var en af de store ledere af partiet Zentrum. Han var Reichstagspräsident i 1918 og derefter præident for Weimarer Nationalversammlung fra 1919 til 1920. Efter den socialdemokratiske regering trådte tilbage i juni 1920 blev Fehrenbach Tysklands kansler, og dannede regering i en koalition med det venstreliberale parti DDP og det nationalliberale DVP. Hans regering holdt mindre end et år og de trådte tilbage i april 1921 i protest mod de allieredes fastlæggelse af krigsskadeerstatningerne, der blev offentliggjort den måned. Fehrenbach ledede Zentrums rigsdagsfraktion fra 1923 til sin død i 1926. Hans kritisk af mitæret som en "stat i staten" er vel kendt i dagens politiske arena i Tyskland.

Eksterne henvisninger 

|-
! colspan="3" style="border-top: 5px solid #ccccff;" | Politiske embeder

Kanslere fra Tyskland
Politikere fra Weimarrepublikken
Politikere fra Zentrum
Kljazma

Kljazma (, ) er en flod i Moskva, Nizjnij Novgorod og Vladimir oblast i Rusland. Den er en venstre biflod til Oka. Floden er 686 km lang, med et afvandingsareal på 42.500 km². Kljazma fryser til i november og bliver under isen til midten af april. Kljazma er sejlbar 120 km opstrøms fra udmundingen i Oka og på Kljazminskoje-reservoiret.

Bifloder 

Utsja
Vorja
Kirzjatsj
Peksja
Nerl
Uvod
Teza
Lukh
Sudogda
Suvorosjtsj

Byer langs Kljazma 

Gorokhovets
Mendelejevo
Pavlovskij Posad
Vladimir
Kovrov
Sjtsjolkovo
Losino-Petrovskij
Noginsk
Orekhovo-Zujevo
Sobinka
Vjazniki
Koroljov

Noter

Eksterne henvisninger 

Floder i Moskva oblast
Floder i Nisjnij Novgorod oblast
Floder i Vladimir oblast